ddrg/super_eurlex huggingface dataset:
KIRJALLINEN KYSYMYS E-2060/03 esittäjä(t): Peter Liese (PPE-DE) komissiolle. Ihmisverestä peräisin olevia johdannaisia sisältävät lääkinnälliset laitteet.



Virallinen lehti nro 011 E , 15/01/2004 s. 0246 - 0246



KIRJALLINEN KYSYMYS E-2060/03 esittäjä(t): Peter Liese (PPE-DE) komissiolle (20. kesäkuuta 2003) Aihe: Ihmisverestä peräisin olevia johdannaisia sisältävät lääkinnälliset laitteet Ihmisverestä tai veriplasmasta peräisin olevia pysyviä johdannaisia sisältävät lääkinnälliset laitteet on direktiivin 2000/70/EY(1) mukaan tarvinnut 13. kesäkuuta 2002 lähtien hyväksyttää uudenlaisessa lupamenettelyssä. Ilmoitetun laitoksen on pyydettävä Euroopan lääkearviointiviraston tieteellinen lausunto ihmisverestä peräisin olevien johdannaisten laadusta ja turvallisuudesta. Aineen käyttökelpoisuus lääkinnällisen laitteen erottamattomana osana on tarkastettava laitteen käyttötarkoitus huomioon ottaen. Ilmoitettu laitos voi hyväksyä tuotteen vasta saatuaan Euroopan lääkearviointiviraston myöntävän tieteellisen lausunnon. Hyväksymismenettelyn toteuttamisen yhteydessä on käynyt ilmi, että direktiivi on epäselvä Euroopan lääkearviointiviraston valtuuksien laajuuden osalta. Erityisen epäselvää on se, saako lääkearviointivirasto tarkastaa johdannaisen sellaisenaan, vai onko direktiiviä tulkittava siten, että johdannaisen laatu, turvallisuus ja käyttökelpoisuus on tarkastettava lääkinnällisen laitteen kanssa laitteen käyttötarkoitus huomioon ottaen. Jos noudatetaan jälkimmäistä tulkintaa, menettely vastaa sisällöltään ja kestoltaan lääkkeiden markkinoille saattamista koskevaa lupamenettelyä sekä EU-sertifiointia, johon sisältyvät sekä ilmoitetun laitoksen että Euroopan lääkearviointiviraston tarkastukset. 1. Onko tämä ongelma komission tiedossa? 2. Aikooko komissio korjata epäkohdan? Jos vastaus on myönteinen, millaisia toimenpiteitä komissio ehdottaa? (1) EYVL L 313, 13.12.2000, s. 22. Erkki Liikasen komission puolesta antama vastaus (1. elokuuta 2003) Komissio on tietoinen siitä, että 16. marraskuuta 2000 annettu Euroopan parlamentin ja neuvoston direktiivi 2000/70/EY, jolla muutetaan neuvoston direktiiviä 93/42/ETY ihmisverestä tai -veriplasmasta peräisin olevia pysyviä johdannaisia sisältävien lääkinnällisten laitteiden osalta, aiheuttaa tulkinnallista epäselvyyttä Euroopan lääkearviointiviraston (EMEA:n) tehtävästä. Komissio ja lääkinnällisiä laitteita koskevan direktiivin täytäntöönpanosta vastaavat kansalliset viranomaiset ovat laatineet toimintatavan, jossa otetaan huomioon se, että neuvosto ja parlamentti haluavat pitää erillään lääkearviointiviraston tehtävät verestä peräisin olevien johdannaisten ja lääkinnällisten laitteiden osalta. Toimintatavassa erotetaan toisistaan aineet, joista lääkearviointivirasto tai kansallinen viranomainen on antanut lausunnon, ja aineet, joista ei ole annettu lausuntoa. Lisäksi toimintatavalla saadaan selvennystä lääkearviointiviraston valtuuksiin suhteessa ilmoitetun laitoksen valtuuksiin. Kokemuksen perusteella komissio saattaa ehdottaa, että lääkinnällisistä laitteista 14. kesäkuuta 1993 annettua ja direktiivillä 2000/70/EY muutettua neuvoston direktiiviä 93/42/ETY(1) selvennetään. (1) EYVL L 169, 12.7.1993.
KIRJALLINEN KYSYMYS P-1353/03 esittäjä(t): Daniela Raschhofer (NI) komissiolle. Fiat-autotehtaat / EU:n erityistuet.



Virallinen lehti nro 011 E , 15/01/2004 s. 0177 - 0177



KIRJALLINEN KYSYMYS P-1353/03 esittäjä(t): Daniela Raschhofer (NI) komissiolle (3. huhtikuuta 2003) Aihe: Fiat-autotehtaat / EU:n erityistuet Torinossa sijaitsevat Fiat-tehtaat saavat kuulemma EU:n erityistukea Euro 4 -luokkaan kuuluvan uuden kuorma-autosukupolven kehittämiseen. Pyydän vastausta seuraaviin kysymyksiin: 1. Pitääkö todellakin paikkansa, että Torinossa sijaitsevat Fiat-autotehtaat saavat EU:n erityistukea Euro 4 -luokkaan kuuluvien kuorma-autojen kehittämiseen? 2. Jos vastaus on myönteinen, miten komissio perustelee asian? 3. Liittyykö päätös käynnissä olevaan keskusteluun Itävallan kauttakulkusopimuksen jatkojärjestelyistä ja Euro 4 -luokan kuorma-autoille suunnitelluista poikkeussäännöksistä? Margot Wallströmin komission puolesta antama vastaus (16. toukokuuta 2003) Komissio toteaa vastauksena parlamentin jäsenen kysymyksen ensimmäiseen osaan, ettei komissiolla ole tiedossaan, että Euroopan unioni antaisi mitään tukea Fiatille erityisesti sellaisten kuorma-autojen kehittämiseen, jotka vastaavat Euro 4 -luokan vaatimuksia. Kysymyksen toiseen ja kolmanteen osaan ei sen vuoksi ole tarpeen vastata.
KIRJALLINEN KYSYMYS E-0777/03 esittäjä(t): Carlos Bautista Ojeda (Verts/ALE) komissiolle. Komiteamenettely.



Virallinen lehti nro 011 E , 15/01/2004 s. 0116 - 0117



KIRJALLINEN KYSYMYS E-0777/03 esittäjä(t): Carlos Bautista Ojeda (Verts/ALE) komissiolle (12. maaliskuuta 2003) Aihe: Komiteamenettely Neuvoston päätös 1999/468/EY(1) menettelystä komissiolle siirrettyä täytäntöönpanovaltaa käytettäessä annettiin 28. kesäkuuta. Kyseisen päätöksen mukaisesti perustetuissa komiteoissa on yksi edustaja kustakin jäsenvaltiosta ja puheenjohtajana toimiva edustaja komissiosta. Onko komission mielestä esteitä sille, että jäsenvaltio lähettää kyseisten komiteoiden jäseniksi itsehallintoalueiden hallitusten edustajia? Voisiko komissio kertoa, kuinka monia itsehallintoalueiden edustajia on nykyisten komiteoiden jäseninä? (1) EYVL L 184, 17.7.1999, s. 23. Romano Prodin komission puolesta antama vastaus (10. huhtikuuta 2003) Komissio muistuttaa, että oikeudellisesti jäsenvaltiot ovat menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 annetun neuvoston päätöksen N:o 1999/468/EY(1) nojalla perustettujen komiteoiden jäseniä (ks. päätöksen 1999/468/EY 3, 4 ja 5 artikla sekä komiteoiden työjärjestyksen mallin 6 artiklan 1 kohta). Näin ollen vain jäsenvaltiot voivat päättää, ketkä niitä edustavat näissä komiteoissa. Mikään ei siis estä jäsenvaltiota lähettämästä komitean jäseneksi itsehallintoalueiden hallitusten edustajia edellyttäen, että nämä henkilöt edustavat koko jäsenvaltiota eivätkä vain itsehallintoaluetta. Komissiolla ei ole tilastotietoja niistä itsehallintoalueiden edustajista, jotka vastaavat tällä hetkellä jäsenvaltionsa edustuksesta komiteoissa. Komissio toteaa, että jäsenvaltioiden itsehallintoalueiden edustajat eivät välttämättä ole komiteoissa pysyvästi, vaan saattavat vaihtua kokouksesta toiseen. Tämä koskee erityisesti Sokrates-komiteaa ja sen alakomiteoita, joissa Saksalla on sekä liittovaltion että osavaltioiden edustaja, mikä johtuu Saksan liittovaltion ja osavaltioiden välisestä toimivaltajaosta. (1) EYVL C 38, 6.2.2001.
KIRJALLINEN KYSYMYS E-1199/03 esittäjä(t): Roberta Angelilli (UEN) komissiolle. Pisan kunnan käyttämät vammaisurheiluohjelmasta myönnetyt varat.



Virallinen lehti nro 011 E , 15/01/2004 s. 0146 - 0146



KIRJALLINEN KYSYMYS E-1199/03 esittäjä(t): Roberta Angelilli (UEN) komissiolle (1. huhtikuuta 2003) Aihe: Pisan kunnan käyttämät vammaisurheiluohjelmasta myönnetyt varat Italian valtiovarainministeriön valvontakomitea antoi syyskuussa 2002 selonteon Euroopan unionin myöntämien varojen käytöstä. Kyseisestä selonteosta kävi ilmi, että jotkut paikalliset viranomaiset valitsevat hankkeita huolestuttavan hitaasti ja tehottomasti. Myös Euroopan komissio on useaan otteeseen korostanut, että paikalliset viranomaiset hyödyntävät riittämättömästi Euroopan unionin myöntämiä varoja. Erityisesti tietyt alueelliset yksiköt, kuten Pisan kunta, tarvitsevat kipeästi unionin varoja urheilutoimintaan, joka edistää vammaisten sopeutumista yhteiskuntaan. Voisiko komissio näin ollen vastata seuraaviin kysymyksiin: 1. Onko Pisan kunta esittänyt vammaisurheiluohjelmaa koskevia hankkeita? 2. Onko Pisan kunta saanut rahoitusta kyseisiin hankkeisiin? 3. Onko kyseiset varat käytetty? Michel Barnier'n komission puolesta antamayhteinen vastauskirjallisiin kysymyksiin E-0860/03, E-0885/03, E-1191/03, E-1192/03,E-1193/03, E-1194/03, E-1195/03, E-1196/03, E-1197/03, E-1198/03,E-1199/03, E-1200/03, E-1201/03, E-1202/03 ja E-1203/03 (23. huhtikuuta 2003) Komissio tunnustaa, että vammaisten sopeuttaminen yhteiskuntaan urheilutoiminnan kautta on tärkeää, mutta sillä ei ole asiaan liittyvää erityisohjelmaa. Arvoisan parlamentin jäsenen mainitsemien Italian kuntien saaman Euroopan aluekehitysrahaston mahdollisen osarahoituksen osalta kysyjää kehoitetaan tutustumaan hänen kirjallisiin kysymyksiinsä E-0834/03(1), E-1118/03(2), E-1119/03(3), E-1124/03 ja E-1125/03(4) annettuihin komission vastauksiin. (1) EUVL C 280 E, 21.11.2003, s. 96. (2) Katso sivu 160. (3) EUVL C 268 E, 7.11.2003, s. 172. (4) EUVL C 280 E, 21.11.2003, s. 117.
KIRJALLINEN KYSYMYS E-0996/03 esittäjä(t): Roberta Angelilli (UEN) komissiolle. Massan kunnan käyttämät hajautetun yhteistyön ohjelmasta myönnetyt varat.



Virallinen lehti nro 011 E , 15/01/2004 s. 0127 - 0128



KIRJALLINEN KYSYMYS E-0996/03 esittäjä(t): Roberta Angelilli (UEN) komissiolle (27. maaliskuuta 2003) Aihe: Massan kunnan käyttämät hajautetun yhteistyön ohjelmasta myönnetyt varat Italian valtiovarainministeriön valvontakomitea antoi syyskuussa 2002 selonteon Euroopan unionin myöntämien varojen käytöstä. Kyseisestä selonteosta kävi ilmi, että jotkut paikalliset viranomaiset valitsevat hankkeita huolestuttavan hitaasti ja tehottomasti. Myös Euroopan komissio on useaan otteeseen korostanut, että paikalliset viranomaiset hyödyntävät riittämättömästi Euroopan unionin myöntämiä varoja. Erityisesti tietyt alueelliset yksiköt, kuten Massan kunta, tarvitsevat kipeästi unionin varoja tukeakseen kestävää kehitystä edistäviä toimia ja aloitteita, joita yhteisön ja kehitysmaiden toimijat toteuttavat. Voisiko komissio näin ollen vastata seuraaviin kysymyksiin: 1. Onko Massan kunta esittänyt hajautetun yhteistyön ohjelmaa koskevia hankkeita? 2. Onko Massan kunta saanut rahoitusta kyseisiin hankkeisiin? 3. Onko kyseiset varat käytetty? Michel Barnier'n komission puolesta antamayhteinen vastauskirjallisiin kysymyksiin E-0831/03, E-0893/03, E-0991/03, E-0992/03,E-0993/03, E-0994/03, E-0995/03, E-0996/03, E-0997/03, E-0998/03,E-0999/03, E-1000/03, E-1001/03, E-1002/03 ja E-1003/03 (6. toukokuuta 2003) Tärkeimmät Euroopan unionin hajautetun yhteistyön ohjelmat osarahoitetaan yhtenäisten ohjelma-asiakirjojen tai Interreg-ohjelmien osana Euroopan aluekehitysrahastosta (EAKR). Tältä osin komissio kehottaa arvoisaa parlamentin jäsentä tutustumaan kirjallisiin kysymyksiin E-0834/03, E-1118/03, E-1119/03, E-1120/03, E-1121/03, E-1122/03, E-1123/03, E-1124/03 ja E-1125/03 annettuihin vastauksiin. Interreg-yhteistyöohjelmien yhteensovittamisesta kansallisella tasolla vastaa infrastruktuuri- ja liikenneministeriö.
KIRJALLINEN KYSYMYS E-2537/03 esittäjä(t): Ilda Figueiredo (GUE/NGL) komissiolle. YMP:n nettomaksut.



Virallinen lehti nro 011 E , 15/01/2004 s. 0255 - 0256



KIRJALLINEN KYSYMYS E-2537/03 esittäjä(t): Ilda Figueiredo (GUE/NGL) komissiolle (29. heinäkuuta 2003) Aihe: YMP:n nettomaksut Komissio totesi Euroopan unionin taloudellista ja sosiaalista koheesiota koskevassa toisessa kertomuksessa, että Portugali on yhteisen maatalouspolitiikan YMP:n nettomaksaja. Vastauksena kirjalliseen kysymykseeni P-0897/01(1) komissio toimitti numerotietoja, joiden perusteella se oli päätynyt edellä mainittuun toteamukseen. Komission mukaan Portugalin nettomaksu yhteiseen maatalouspolitiikkaan oli vuosien 1989 ja 1998 välisenä aikana 2 000 miljoonaa euroa eli 260 euroa asukasta kohti. Voiko komissio kertoa, onko Portugali edelleen YMP:n nettomaksaja? Voiko komissio toimittaa ajantasaista tietoa vuosien 1998 ja 2002 väliseltä ajalta käyttäen samaa menetelmää kuin se sovelsi ajanjaksoon 19891998? (1) EYVL C 261 E, 18.9.2001, s. 213. Franz Fischlerin komission puolesta antama vastaus (18. elokuuta 2003) Komissio kerää parhaillaan tietoja, joita se tarvitsee vastatakseen kysymykseen. Se ilmoittaa tuloksistaan mahdollisimman pian.
KIRJALLINEN KYSYMYS E-1203/03 esittäjä(t): Roberta Angelilli (UEN) komissiolle. Ternin kunnan käyttämät vammaisurheiluohjelmasta myönnetyt varat.



Virallinen lehti nro 011 E , 15/01/2004 s. 0148 - 0148



KIRJALLINEN KYSYMYS E-1203/03 esittäjä(t): Roberta Angelilli (UEN) komissiolle (2. huhtikuuta 2003) Aihe: Ternin kunnan käyttämät vammaisurheiluohjelmasta myönnetyt varat Italian valtiovarainministeriön valvontakomitea antoi syyskuussa 2002 selonteon Euroopan unionin myöntämien varojen käytöstä. Kyseisestä selonteosta kävi ilmi, että jotkut paikalliset viranomaiset valitsevat hankkeita huolestuttavan hitaasti ja tehottomasti. Myös Euroopan komissio on useaan otteeseen korostanut, että paikalliset viranomaiset hyödyntävät riittämättömästi Euroopan unionin myöntämiä varoja. Erityisesti tietyt alueelliset yksiköt, kuten Ternin kunta, tarvitsevat kipeästi unionin varoja urheilutoimintaan, joka edistää vammaisten sopeutumista yhteiskuntaan. Voisiko komissio näin ollen vastata seuraaviin kysymyksiin: 1. Onko Ternin kunta esittänyt vammaisurheiluohjelmaa koskevia hankkeita? 2. Onko Ternin kunta saanut rahoitusta kyseisiin hankkeisiin? 3. Onko kyseiset varat käytetty? Michel Barnier'n komission puolesta antamayhteinen vastauskirjallisiin kysymyksiin E-0860/03, E-0885/03, E-1191/03, E-1192/03,E-1193/03, E-1194/03, E-1195/03, E-1196/03, E-1197/03, E-1198/03,E-1199/03, E-1200/03, E-1201/03, E-1202/03 ja E-1203/03 (23. huhtikuuta 2003) Komissio tunnustaa, että vammaisten sopeuttaminen yhteiskuntaan urheilutoiminnan kautta on tärkeää, mutta sillä ei ole asiaan liittyvää erityisohjelmaa. Arvoisan parlamentin jäsenen mainitsemien Italian kuntien saaman Euroopan aluekehitysrahaston mahdollisen osarahoituksen osalta kysyjää kehoitetaan tutustumaan hänen kirjallisiin kysymyksiinsä E-0834/03(1), E-1118/03(2), E-1119/03(3), E-1124/03 ja E-1125/03(4) annettuihin komission vastauksiin. (1) EUVL C 280 E, 21.11.2003, s. 96. (2) Katso sivu 160. (3) EUVL C 268 E, 7.11.2003, s. 172. (4) EUVL C 280 E, 21.11.2003, s. 117.
KIRJALLINEN KYSYMYS E-1261/03 esittäjä(t): Camilo Nogueira Román (Verts/ALE) komissiolle. Espanjan viranomaisten vastuuta koskevien huomioiden puuttuminen komission Eurooppa-neuvostolle 5. maaliskuuta 2003 antamasta kertomuksesta.



Virallinen lehti nro 011 E , 15/01/2004 s. 0170 - 0170



KIRJALLINEN KYSYMYS E-1261/03 esittäjä(t): Camilo Nogueira Román (Verts/ALE) komissiolle (3. huhtikuuta 2003) Aihe: Espanjan viranomaisten vastuuta koskevien huomioiden puuttuminen komission Eurooppa-neuvostolle 5. maaliskuuta 2003 antamasta kertomuksesta Komission Eurooppa-neuvostolle 5. maaliskuuta 2003 antamassa kertomuksessa(1) Prestigen onnettomuuden seurausten vuoksi toteutettavista toimenpiteistä Rajat ylittävä ja suurimittainen katastrofi -otsikon alla ei mainita kaukana rannikolta tapahtunutta haaksirikkoa edeltävistä Espanjan valtion viranomaisten päätöksistä eikä näiden katastrofiin laajentumiseen johtaneiden päätösten tekijöiden mahdollisista vastuista, vaan mainitaan ainoastaan aluksen kärsimät vahingot ja haaksirikkoon johtaneet sääolosuhteet. Miksi näitä asioita ei mainita? (1) KOM(2003) 105 lopullinen. Loyola de Palacion komission puolesta antama vastaus (15. toukokuuta 2003) Komissio vastaa parlamentin jäsenelle, että komission 5. maaliskuuta 2003 neuvostolle antamassa kertomuksessa selostetaan, kuten otsikkokin osoittaa, mihin toimenpiteisiin Euroopan unioni ryhtyi katastrofin jälkeen. Kuten komissio on esittänyt parlamentille öljylaiva Prestigen onnettomuuteen liittyvässä muistiossaan, joka esiteltiin Euroopan parlamentin aluepolitiikka-, liikenne- ja matkailuvaliokunnassa 19. maaliskuuta 2003, ainoastaan oikeus- ja tutkintaviranomaiset voivat määritellä onnettomuuden tarkat olosuhteet ja vastuulliset tahot.
KIRJALLINEN KYSYMYS E-1743/03 esittäjä(t): Roberta Angelilli (UEN) komissiolle. Pyhätön rakentaminen.



Virallinen lehti nro 011 E , 15/01/2004 s. 0223 - 0224



KIRJALLINEN KYSYMYS E-1743/03 esittäjä(t): Roberta Angelilli (UEN) komissiolle (26. toukokuuta 2003) Aihe: Pyhätön rakentaminen Comunità templi italici -niminen kulttuuriyhdistys, jonka jäseniin kuuluu sekä kirkon työntekijöitä että maallikkoja, on esitellyt suunnitelman, joka koskee pyhätön rakentamista Schiavi d'Abruzzon pienessä kylässä sijaitsevaan luolaan. Pyhätöstä aiotaan tehdä Lourdesissa Ranskassa sijaitsevan pyhätön tarkka kopio. Kyseinen Vatikaanin auktoriteettien hyväksymä hanke on luonteeltaan puhtaasti uskonnollinen, ja sen kautta pyritään välittämään viestiä avoimuudesta ja eri kulttuurien ja uskontojen välisestä vuoropuhelusta. Pyhätön rakentamiseen liittyy myös laajan infrastruktuurin (tiet, valaistus ja pysäköintialueet) kehittäminen, mikä tuo osaltaan etua kyseiselle Keski-Italian alueelle. Kaikki edellä mainittu toiminta luo uusia työpaikkoja, ja lisäksi alueella sijaitsee historiallisesti varsin merkittävä arkeologinen alue. Voiko komissio ilmoittaa edellä esitetyt seikat huomioon ottaen, 1. myönnetäänkö pyhättöjä varten rahoitusta? 2. onko Euroopan unionissa tehty muita vastaavia aloitteita? 3. voiko se laatia yleiskatsauksen kyseisestä asiasta? Viviane Redingin komission puolesta antamayhteinen vastauskirjallisiin kysymyksiin E-1743/03 ja E-1744/03 (27. kesäkuuta 2003) 1. Komissio voi tukea kulttuurialan aloitteita ainoastaan Kulttuuri 2000 -ohjelman puitteissa ja sen valintaperusteiden mukaisesti. Kyseinen ohjelma on kulttuuriyhteistyön yhtenäinen rahoitus- ja ohjelmointiväline. Ohjelmalla on tarkoitus tukea hankkeita, joiden toteuttamiseen ja rahoittamiseen osallistuu vähintään kolme toimijaa vähintään kolmesta ohjelmaan osallistuvasta maasta. Lisätietoja ehdotuspyynnöistä ja Kulttuuri 2000 -ohjelman vuosittaisista painopisteistä saa seuraavasta Internet-osoitteesta: http://europa.eu.int/comm/culture/eac/c2000condition_en.html. 2. Komissio ei ole tietoinen, että jäsenvaltiot olisivat esittäneet tämäntyyppisiä hankkeita. 3. Komissio ei voi esittää käsitystään hankkeen tuki- tai sponsorointikelpoisuudesta, jos kyseistä hanketta ei ole esitetty sen toimivaltaisille yksiköille voimassa olevien ehtojen ja sääntöjen mukaisesti.
KIRJALLINEN KYSYMYS E-1052/03 esittäjä(t): Roberta Angelilli (UEN) komissiolle. Massan kunnan käyttämät Life III (viides ympäristöä, kestävää kehitystä sekä ympäristöalan koulutusta ja valistusta koskeva toimintaohjelma) -ohjelmasta myönnetyt varat.



Virallinen lehti nro 280 E , 21/11/2003 s. 0100 - 0101



KIRJALLINEN KYSYMYS E-1052/03 esittäjä(t): Roberta Angelilli (UEN) komissiolle (28. maaliskuuta 2003) Aihe: Massan kunnan käyttämät Life III (viides ympäristöä, kestävää kehitystä sekä ympäristöalan koulutusta ja valistusta koskeva toimintaohjelma) -ohjelmasta myönnetyt varat Italian valtiovarainministeriön valvontakomitea antoi syyskuussa 2002 selonteon Euroopan unionin myöntämien varojen käytöstä. Kyseisestä selonteosta kävi ilmi, että jotkut paikalliset viranomaiset valitsevat hankkeita huolestuttavan hitaasti ja tehottomasti. Myös Euroopan komissio on useaan otteeseen korostanut, että paikalliset viranomaiset hyödyntävät riittämättömästi Euroopan unionin myöntämiä varoja. Erityisesti tietyt alueelliset yksiköt, kuten Massan kunta, tarvitsevat kipeästi unionin varoja ympäristönsuojeluun. Voisiko komissio näin ollen vastata seuraaviin kysymyksiin: 1. Onko Massan kunta esittänyt Life III (viides ympäristöä, kestävää kehitystä sekä ympäristöalan koulutusta ja valistusta koskeva toimintaohjelma) -ohjelmaa koskevia hankkeita? 2. Onko Massan kunta saanut rahoitusta kyseisiin hankkeisiin? 3. Onko kyseiset varat käytetty? Margot Wallströmin komission puolesta antamayhteinen vastauskirjallisiin kysymyksiin E-0835/03, E-0887/03, E-1047/03, E-1048/03,E-1049/03, E-1050/03, E-1051/03, E-1052/03, E-1053/03, E-1054/03,E-1055/03, E-1056/03, E-1057/03, E-1058/03 ja E-1059/03 (5. toukokuuta 2003) Komissio voi ilmoittaa parlamentin jäsenelle vastauksena edellä mainittuihin kysymyksiin, että Frosinonen, Fiumicinon, Anconan, Carraran, Livornon, Maceratan, Perugian, Pesaron, Pisan, Pistoian, Sienan ja Ternin kunnat eivät ole esitelleet yhtään LIFE III -ohjelmaan kuuluvaa yhteisrahoitushanketta. Tämä koskee vuoden 2003 valintakierrosta. Firenzen kunta ehdotti vuonna 2002 kaksi LIFE III -ohjelmaan kuuluvaa yhteisrahoitushanketta, joille ei saatu rahoitusta. Vuosina 2000 ja 2003 se ei tehnyt yhtään hanke-ehdotusta. Massan kunta ehdotti vuonna 2000 yhtä LIFE III -ohjelmaan kuuluvaa yhteisrahoitushanketta, jolle ei saatu rahoitusta. Vuosina 2002 ja 2003 se ei tehnyt yhtään hanke-ehdotusta. Praton kunta ei ehdottanut vuosina 2000 ja 2002 yhtään LIFE III -ohjelmaan kuuluvaa yhteisrahoitushanketta. Vuonna 2003 se jätti yhden hanke-ehdotuksen. Sen arviointimenettely on parhaillaan käynnissä ja saatetaan päätökseen syyskuussa 2003. Kuudennen ympäristöä koskevan toimintaohjelman puitteissa ei ole suunnitteilla yhteisön rahoitusta. Mikään kysyjän mainitsemista kunnista ei ole käyttänyt yhteisön rahoitusta ympäristökasvatus- ja valistustoimiin vuodesta 2000 lähtien.
KIRJALLINEN KYSYMYS E-1058/03 esittäjä(t): Roberta Angelilli (UEN) komissiolle. Sienan kunnan käyttämät Life III (viides ympäristöä, kestävää kehitystä sekä ympäristöalan koulutusta ja valistusta koskeva toimintaohjelma) -ohjelmasta myönnetyt varat.



Virallinen lehti nro 280 E , 21/11/2003 s. 0103 - 0104



KIRJALLINEN KYSYMYS E-1058/03 esittäjä(t): Roberta Angelilli (UEN) komissiolle (28. maaliskuuta 2003) Aihe: Sienan kunnan käyttämät Life III (viides ympäristöä, kestävää kehitystä sekä ympäristöalan koulutusta ja valistusta koskeva toimintaohjelma) -ohjelmasta myönnetyt varat Italian valtiovarainministeriön valvontakomitea antoi syyskuussa 2002 selonteon Euroopan unionin myöntämien varojen käytöstä. Kyseisestä selonteosta kävi ilmi, että jotkut paikalliset viranomaiset valitsevat hankkeita huolestuttavan hitaasti ja tehottomasti. Myös Euroopan komissio on useaan otteeseen korostanut, että paikalliset viranomaiset hyödyntävät riittämättömästi Euroopan unionin myöntämiä varoja. Erityisesti tietyt alueelliset yksiköt, kuten Sienan kunta, tarvitsevat kipeästi unionin varoja ympäristönsuojeluun. Voisiko komissio näin ollen vastata seuraaviin kysymyksiin: 1. Onko Sienan kunta esittänyt Life III (viides ympäristöä, kestävää kehitystä sekä ympäristöalan koulutusta ja valistusta koskeva toimintaohjelma) -ohjelmaa koskevia hankkeita? 2. Onko Sienan kunta saanut rahoitusta kyseisiin hankkeisiin? 3. Onko kyseiset varat käytetty? Margot Wallströmin komission puolesta antamayhteinen vastauskirjallisiin kysymyksiin E-0835/03, E-0887/03, E-1047/03, E-1048/03,E-1049/03, E-1050/03, E-1051/03, E-1052/03, E-1053/03, E-1054/03,E-1055/03, E-1056/03, E-1057/03, E-1058/03 ja E-1059/03 (5. toukokuuta 2003) Komissio voi ilmoittaa parlamentin jäsenelle vastauksena edellä mainittuihin kysymyksiin, että Frosinonen, Fiumicinon, Anconan, Carraran, Livornon, Maceratan, Perugian, Pesaron, Pisan, Pistoian, Sienan ja Ternin kunnat eivät ole esitelleet yhtään LIFE III -ohjelmaan kuuluvaa yhteisrahoitushanketta. Tämä koskee vuoden 2003 valintakierrosta. Firenzen kunta ehdotti vuonna 2002 kaksi LIFE III -ohjelmaan kuuluvaa yhteisrahoitushanketta, joille ei saatu rahoitusta. Vuosina 2000 ja 2003 se ei tehnyt yhtään hanke-ehdotusta. Massan kunta ehdotti vuonna 2000 yhtä LIFE III -ohjelmaan kuuluvaa yhteisrahoitushanketta, jolle ei saatu rahoitusta. Vuosina 2002 ja 2003 se ei tehnyt yhtään hanke-ehdotusta. Praton kunta ei ehdottanut vuosina 2000 ja 2002 yhtään LIFE III -ohjelmaan kuuluvaa yhteisrahoitushanketta. Vuonna 2003 se jätti yhden hanke-ehdotuksen. Sen arviointimenettely on parhaillaan käynnissä ja saatetaan päätökseen syyskuussa 2003. Kuudennen ympäristöä koskevan toimintaohjelman puitteissa ei ole suunnitteilla yhteisön rahoitusta. Mikään kysyjän mainitsemista kunnista ei ole käyttänyt yhteisön rahoitusta ympäristökasvatus- ja valistustoimiin vuodesta 2000 lähtien.